
PRIMAR,

DIRECŢIA DEZVOLTARE LOCALĂ

         Dr. Ing. Gheorghe Ciuhandu

BIROUL PROGRAME EUROPENE

SC2007 – 16670/23.07.2007
REFERAT
privind aprobarea participării Municipiului Timişoara la Asociaţia Automotivest în calitate de membru fondator şi alocarea sumei de 50 RON din bugetul local pentru contribuţia la capitalul social al Asociaţiei Automotivest

La începutul anului 2007, Agenţia de Dezvoltare Regională Vest a avut iniţiativa creării unei structuri de decizie şi direcţionare a primului „cluster” înfiinţat în regiunea de vest a ţării, respectiv a Asociaţiei Automotivest. Asociaţia se află sub coordonarea Agenţiei de Dezvoltare Regională Vest şi are ca obiectiv principal crearea, cu sprijinul firmei Co-Makers din Olanda, a unei platforme regionale de furnizori în industria Automotive din regiune. 
Primăriei Municipiului Timişoara i s-a propus participarea la această structură prin reprezentantul său, D-na Adriana Deaconu, şef Birou Programe Europene, Direcţia Dezvoltare Locală. În acest sens, anexăm Actul constitutiv şi Statutul Asociaţiei Automotivest, în care sunt menţionaţi şi ceilalţi membri fondatori ai Asociaţiei.
Aceasta este o oportunitate pentru Municipiul Timişoara, având în vedere strategia de dezvoltare economică locală concepută pentru atragerea de investiţii în zonă, dar şi pentru asigurarea unui climat sigur în vederea derulării unor afaceri de succes. Contribuţia noastră, în calitate de instituţie publică, la dezvoltarea economică în regiune se înscrie, astfel, în obiectivele menţionate mai sus. 
Având în vedere cele mai sus menţionate
Propunem

Comisiilor din cadrul Consiliului Local al Municipiului Timişoara spre aprobare:

1. participarea Municipiului Timişoara la Asociaţia Automotivest  în calitate de membru fondator, conform Actului Constitutiv şi Statutului Asociaţiei Automotivest.
2. alocarea sumei de 50 RON din bugetul local pentru contribuţia  Municipiului Timişoara la capitalul social al Asociaţiei Automotivest. 

